ISANDA LAUAS
Tere tulemast saatesse!
Seekordne saatekülaline on tuttav saatest "Ehtne abielu".
Tere tulemast Jukka- Pekka Rahkonen!
Aitäh!
Paljud teavad, et kuulud täna Jeesusele,
aga uurime, millal Jeesus su ellu tuli, alustades lapsepõlvest.
Millises keskkonnas sa üles kasvasid?
Ma sündisin Vaasas ja kui ma olin 2-aastane,
siis me kolisime Helsingi lähedale. Elasime siin mitmes kohas.
Nii elasidki need pered, kus vanemad olid õppurid.
Vahel oli see keskkond küllaltki karm.
Aga selles keskkonnas oli sul siiski turvaline pere?
Vanemadki olid usklikud.
Jah. Isa ja ema on usklikud.
Meil oli rahulik ja hea kodu, kus ei võetud napsu.
Nagu sa mainisid, sa olid huvitavas keskkonnas.
Kas ja kuidas see sinu noorusaega mõjutas?
Keskkonnal on loomulikult mõju meie kasvule.
Länsimäki on selline koht.
Kuidas seal praegu olukord on, ei tea, aga tollal oli see üsna rahutu koht.
Seal oli palju vägivalda.
Raske on ehk sellest aru saada, aga kortermajas juhtus nii mõndagi.
Ülakorruselt oli kuulda, kuidas riiul ümber aeti,
või kedagi noaga löödi.
See oli osa kortermaja elust.
Tihti käis politsei kohal.
Koju tulles oli sageli igal pool verd näha.
See polnud küll igapäevane, aga aegajalt juhtus küll.
Mu koolivend lasti maha.
Selliseid asju juhtus igal aastal.
See oli keskkond, kuhu juurde käis ka ettearvamatus.
Kas kodune usk hoidis sind õigel teel?
See oli turvaline keskkond, kus sain ise oma piire otsida.
Laps otsis mingit ellujäämise strateegiat.
Ka seda, millistes seltskondades tasub olla, millistes mitte.
Vanemad ja keskkond annavad selgeid juhtnööre.
Ma sain hea kasvatuse, aga piirid olid lõdvad.
Tihti ületasime neid piire. Meil oli vajadus tähelepanu järele.
Ka tänapäeva noored otsivad palju teiste tähelepanu.
On lausa selline janu tähelepanu järele,
et seda otsitakse ekstreemsel viisil.
Kas alkohol ka vahel mängu tuli?
Ikka tuli.
See kuulus sinna keskkonda ja see oli täitsa selge,
et kõik noored joovad.
Nädalalõpud läksidki pidude tähe all
ja alkohol oli seal alati lahutamatuks kaaslaseks.
Tagantjärgi mõeldes, siis millised mõtted olid sul inimelust
ja muudest sellistest asjadest?
Kas need olid vaid teoreetilised ja kas sa arutlesid nende asjade üle?
Oli huvi ja teatud tõe otsimine.
Ma otsisin tõde mitmetest filosoofilistest ja muudest allikatest.
Aga usk ja kodune kasvatus aitasid mõista, mis on hea.
Ka Piibli Sõna.
Luteri kirikul oli kombeks õpetada asju nii,
et alati ei õpetatud tõde.
Mitte nii, nagu asi on.
Võiks öelda, et ma langesin sellise hüperarmu ohvriks.
Kui sind õpetatakse, et sul pole piire ja sa võid teha, mida iganes tahad,
sest sa saad kõik andeks.
Tegelikult saad sa andeks vaid siis,
kui sa õigesti kahetsed ja tuled Jeesuse juurde.
Otsitakse seda mudelit,
kui kaugele Jeesusest me saame minna,
et mingi pääste jääks?
Kui kaugel saan sellest piirist olla?
Kui aga see maailm raksatab, siis ääre peal olijad langevad
ja ma langesin sealt samuti.
See langemine tähendab seda, et üle päästva usu piiri algab oma usk,
kus kõik asjad käivad oma meelte järgi.
Ma olin sellises maailmas,
mille kohta soomlased ütlevad: "Ma usun omamoodi".
Ma olin endale ise sellise usu arendanud.
Millise keskkonna peaksid koguduste juhid noortele looma,
et nad leiaksid selle tõe palju varem, kui sina leidsid?
Asi algab perest ja vanematest.
Tähtis on see, et vanemad ise on usklikud;
et nad on elavas usus ja õpetaksid seda ka oma lastele.
Et nad oskaksid seda õpetada.
Kristlikus pärimuses on tähtis, kuidas õpetada tõde.
Just tunnistuslik tõde, kus on näha,
et vanemad usuvad ja elavad selle järgi.
Samas on ka vastuolusid, kus vanemad on avalikult usklikud,
aga peres on tülid ja ei elata nii, nagu kristlased peaksid elama.
See on halb juhus. See juhib lapsed valele teele.
Kõigepealt peavad vanemad ise olema 100% usus
ja elama koos Jeesusega.
Sa leidsid üsna noorelt tüdruksõbra, kes on praegu su naine.
Räägi temast. Kuidas asjad arenesid? Kas ta oli ka usklikust perest?
See on jah suht harv nähtus - me kohtusime juba 7.klassis.
9.klassis hakkasime käima ja teadvustasime, et oleme paar.
Nii et me suhe muutus üsnagi kiirelt tõsiseks
ja me astusime abielusuhtesse üsna noorelt.
Me polnud endale abiellumiseks mingit vanusepiiri seadnud.
Oli nii, et mu naine tuli katkisest kodust - ta isa oli joodik.
Ja ka ema jõi palju koos oma uue mehega.
See oli üks rahutu kodu.
Taija kolis siis noorena meie poole elama.
Taija oli nagu üks me pereliige.
Elasime siis kõik ühe katuse all - minu vanemad, vend, mina ja Taija.
Elasime nõndamoodi pikka aega.
Siis juhtus see, et vanemad kolisid vanavanemate majja.
Nad hakkasid hoolitsema vanaema eest.
Meie koos Taijaga jäime korterisse elama.
Vanemad läksid ja meie jäime.
Mis te elus edasi juhtus?
Asi lõppes ühe ööga, millest räägime täpsemalt.
Sel ööl Jeesus kohtas sind.
Aga mis kõik juhtus te elus enne seda?
Alguses elasime päris pikalt noorte elu
See oli kiire eluperiood. Ma sain koolis hästi hakkama.
Sain põhikoolis häid hindeid ja hiljem ka gümnaasiumis.
Peale seda hakkasin õppima arvutiasjandust.
Elu läks meil tõeliselt hästi ja meid saatis edu.
Aga siis tekkis mu sees konflikt,
kuna arvasin, et saan oma jõududega hakkama.
Et saan oma jõu ja tarkusega palju asju ise ära tehtud.
Siis võtsin natuke vabamalt.
Nagu paljud Soome mehed veedavad oma nädalalõppe
seltskonnas pidutsedes.
See ei ehitanud üles peret ega ka suhet oma abikaasaga.
Midagi halba küll polnud.
Hea ju, kui inimesel on sõbrad ja omad tegevused.
Aga see kõik võib kergesti muutuda nii, et inimene võib saada rikutud.
Abielurikkumise risk on samuti inimese elus, kui juhtimine on vale.
Kui me ei teeni Jeesust, vaid kedagi teist,
hakkame otsima midagi muud.
Sa ütlesid, et olid keskendunud tööle ja orienteeritud saavutustele.
See asi koos eelpool kirjeldatud eluga viis sind punkti,
kus sa pidid vaatama, kas üldse tasub elada.
Jah. Juhtus mitmeid asju.
Oli ka läbipõlemisi. Tegin palju tööd ja samal ajal ehitasime maja.
Me abiellusime 22 aastastena.
30 aastaselt sündis me esimene laps.
Mingil moel oli see selline aeg,
kus Jumal oli me elus meid mingil moel kaitsnud ja kutsunud,
aga me endi tehtud valed valikud tõid meile aina juurde
häbitunnet, süütunnet ja kõike, mis inimesele vältimatult tuleb,
kui ta teeb elus valesid valikuid.
Inimesel pole väljapääsu ja oskusi
ja samas ta ei saa ise süütunnet kaotada.
See on probleem, et ühiskonnas ja ka mujal
ei lahendata süütunde teemat Jeesusega.
Siis see protsess aina süveneb ja inimene satub nõiaringi.
Kui inimene on lõplikult selles punktis, siis ta võib ise tõusta
ja seletada asju nagu talle endale parim on.
Ja sellega läheb kogu elu aina halvemaks.
Sa nägid, et see tee viib halba olukorda
ja sa tahtsid sealt ära saada.
Mis siis edasi sai?
Oli nii, et lõpuks kasvas mu süütunne liiga suureks.
See oli suurem, kui ma ise suutsin taluda.
Süütunne ja läbikukkumine on need, mille vaenlane sulle ette söödab.
Et sa ei kõlba kuhugi, oled loll ja sa ei saa asju enam parandada.
Teisalt hakkab Püha Vaim tunnistama inimesele tema patusust
ja samal ajal Ta toob ka pääste.
Ta kirgastab inimest ja selgitab, et vaenlase öeldu on vale.
Sa ise ei saagi end parandada, vaid Jeesus parandab sind.
See on see, mille Püha Vaim üles tõstab.
Ta toob inimeseni selle tõe. Ja ma jõudsingi sellesse punkti.
Jumal ootab nii kaua, kuni inimesest saab välja aetud tema oma jõud.
Kogesin seda vähemalt enda puhul nii,
et mul oli liiga palju usku oma oskustesse, jõusse jne.
Püüdsin ikka lõpuni välja minna,
kuni tuli see koht, et mu oma jõust ei piisanud enam.
Mis juhtus sel ööl, kui kõik muutus?
See oli öö nagu kõik teisedki.
Ma hüüdsin Jumala poole.
Elus oli selline koht, kus ütlesin Jeesusele kogu südamest:
"Ma palun, kui võimalik, et ma saaksin uue elu;
et vana saaks ära võetud."
See oli mu viimane palve.
See oli selline punkt, kus mul polnud enam mingeid abinõusid
ja mul polnud ka enam midagi anda. Olin täiega Jumala hoole all.
Jumal vastas mu palvele koheselt.
Samal ööl nägin suure nägemuse, kus kohtasingi Jumalat.
Suust tuli vaid tänu ja kiitus: "Kiitus Jeesus! Tänu Jeesus!"
Jumala ligiolus nägin oma süüd ja mustust.
Jumal võttis need ära
ja Jumala õiglus ning pühadus tulid mu üle.
See süütunne võeti ära. See oli selline suur muutus mu elus.
Tundus, et alates sellest hetkest
hõljusin mõne aasta 2 meetri kõrgusel õhus.
Oli kohe näha, et elu muutus ühe öö jooksul.
Seejärel tekkis sul nälg Jumala Sõna järele.
See tuli kohe. See oli esimene asi.
Mulle avanes esimest korda see, et Piibel on Jumala Kiri.
See on Jumala Sõna inimeste jaoks.
Jumala otsene kõne inimestele Püha Vaimu õhutusel.
See avanes mu jaoks kohe.
Lugesin Piiblit päeval ja öösel.
Lugesin seda aastaid kaanest kaaneni läbi.
Ka TV7-l oli oma osa sinu usuletuleku protsessis.
Jah. See oli siis, kui otsisin Jumalat ja lähenesin Talle.
Eriti TV7 vahendusel.
Leidsin oma töökohast ajalehe, kus oli TV7 reklaam.
Ma polnud varem kunagi kuulnud, et selline kanal olemas on.
Vaatasin internetist.
Sealt oli kerge näha, mis asi see selline on.
Sealt tuli mitu saadet, kust sain vastuseid oma küsimustele.
See juhtis mind palvesse ja sealt edasi.
Usuletuleku järel oli TV7-l mu jaoks väga suur tähendus.
Kui sa said usklikuks, sa muutusid ja tahtsid minna tegema neid asju,
kus sa saad teenida.
Üks neist asjadest oli TV7,
kuhu sa tulid siis, kui olime alles üsna lapsekingades.
Meil polnud arvutioskajaid, sinu eriala mehi
ja sa tulid meid vabatahtlikult aitama.
Olin just olnud YLE-s (Soome Rahvusringhääling) konsultant.
Mulle olid tuttavad ringhäälinguga seotud asjad.
Olin valmis. Ja ma olen väga tänulik Jumalale.
Mõtlesin, kuidas saaksin aidata kaasa TV7 töös
ja siis saatsingi sulle kirja, kus küsisin, kas saaksin midagi teha,
kuna mul on arvutitehnika oskused.
Ja mulle leiduski rakendus.
Aeg läheb kiiresti.
Enne "Ehtsa abielu" saadet veel lühidalt sellest,
kuidas sulle sai Piiblist selgeks Iisraeli osatähtsus
ja kuidas kasvas su armastus Iisraeli vastu?
Mul on Iisraelis sugulasi.
Enne usuletulekut, kui oli plaan minna puhkusereisile Iisraeli,
siis mõtlesin, et ma ei taha minna sinna pommide alla.
Aga peale usuletulekut hakkasin mõistma Iisraeli
ja selle rahva osatähtsust erilisel moel.
Et see on Jumala plaan
ja kui tähtis on see, mis ajas me praegu elame.
Nii tekkis mul ka kohe vajadus minna Iisraeli.
Sain aru ka sellest, mida lapsenagi olin näinud,
et meedia valetab.
Meie sugulased Iisraelis on araabia kristlased.
Nemad jagasid meile uudistest nii, nagu need tegelikult olid.
Nii lihtne näha, kuidas meedia kaudu tuleb erinevaid uudiseid.
See häiris mind noorena.
Ja kui ma usklikuks sain. sain aru, et see on väga suur vale.
Iisraeli kohta püütakse valetada. Eriti noortele.
Tundub, et neid juhitakse just teadlikult eksiteele.
Nägin ka seda, et Iisraeli õnnistamisel ja meie suhtumisel Iisraeli
on tugev seos meie enda vaimuliku olukorraga.
Kui neis asjades inimesi eksitatakse, on see tõsine asi.
Mis ajendas sind aktiivselt tegutsema rahva algatuse "Ehtne abielu" eest?
On sul omal mingeid kogemusi,
kus oled näinud homoliikumiste tagajärgi?
Jah. Olen pikka aega näinud lähedalt ühe oma eriti lähedase inimese elu.
Oleme nooreeast saati koos olnud ja ma nägin,
mida homoseksuaalsus praktikas tähendab.
See pilt, mida meile tahetakse sellest tänapäeval maalida,
on romantiseeritud.
See pole üldse õige.
Ma nägin lähedalt, millist masendust ja enesehävingut see kaasa toob.
Ja millised vaimulikud jõud on sellega kaasas.
Oli väga kole vaadata seda võitlust mu lähedase inimese elus.
Me ise tuginesime omaenese usu najale
ja keskkond me ümber ütles ka, et see on täitsa OK.
Kõigil oli selline sõnum, et sa võid olla homo -
seda aktsepteeritakse ja öeldakse, et pole hullu midagi.
See surve aga ei tule meie ümbert.
See tuleb inimese seest,
sest inimesse on pandud südametunnistus.
Sain alles hiljem sellest selgemini aru, et see vastuolu tuleb sellest,
et ümbritsev keskkond väidab, et see on OK,
aga sisemine inimene teab, et see ei ole OK.
Et see on midagi väga tõsist.
Ja see vastuolu põhjustab vaimuhaigusi.
See inimene kannatab kõvasti masenduste ja vaimuhaiguste all.
Nägin seda elu, kus olid mängus ka väärkohtlemised ja vägistamised.
See oli tõeliselt vastik ja vägivaldne, mida ma nägin.
Ja samas kõik ütlesid, et see on täitsa OK.
See vastuolu inimese elus võib viia ka inimese nn "viimase otsuseni"
ehk enesetapuni.
Kui ma seda kõike lähedalt nägin, siis sain aru,
et see romantiseerimine on ainult pooltõde.
Kui sa oled sellest teleintervjuudes rääkinud,
oled toonud ka esile lapse positsiooni järsu nõrgenemise,
kui on selline nn võrdne abielu.
Siin on nähtud seda,
et lapselt võetakse pilt mehe ja naise erilisusest,
mis näitab, et isadus ja emadus on mõlemad tähtsad
ja laps vajab neid mõlemaid.
Laps vajab ema ja isa, aga seda on kaasajal nii palju moonutatud,
et paljud noored usuvad, et mehed ja naised on samasugused;
et need on stereotüübid.
See väärastatud inimesepilt on see, kust see kõik saab alguse.
Väärastunud inimesepilt viib selleni,
et usutakse sooneutraalset ideoloogiat.
Ei saada enam aru, et isadus ja emadus on midagi erilist,
mida tuleb lapsele pakkuda.
Aga laps teab seda hästi.
Lapsed teavad seda, kuna see asi on nende sisse pandud.
Inimene on loodud Jumala sarnaseks juba lapsest peale.
Meil on teatud omadused, mida laps vajab.
Mehel ja naisel on eripositsioonid.
Rääkides lapse õigustest,
siis lapselt ei saa "amputeerida" ära isa või ema,
vanemate seksuaalsete ihade hinnaga kuna nemad justkui tahavad midagi.
Sellega antakse õigus võtta lapselt ära vanem
ja see on väga raske kuritegu laste inimõiguste suhtes.
Kui selline seadus hakkab kehtima, siis see on sunnivägi,
mille põhjal enamus peab hakkama tegutsema
vähemuse seatud tingimustel.
Jah. Probleem on selles,
et meie ühiskonnas on seda pikka aega sallitud.
Ja sallitakse edasigi neid ernevusi. Pole küsimustki.
Nüüd aga tahetakse seda mõttelaadi kõigile peale sundida.
See tuuakse ka kooli.
Olen näinud, kuidas kooli õppekavadesse
surutakse seda ideoloogiat vägisi sisse.
Seda niimoodi lastele õpetada
on aga igal juhul selgelt Jumala Sõna vastane.
Absoluutselt.
Ja kui me teeme teadlikult midagi, mis on Jumala Sõnaga vastuolus,
siis Jumal ei saa seda ignoreerida ja rahvas maksab selle eest kõva hinda.
Jah.
Mida sa ootad sellelt algatuselt?
Millised võimalused on teil muuta neid varasemaid otsuseid?
Samad võimalused nagu selle algatuse alustamiselgi.
Aga sel korral peame kindlustama,
et kõik parlamendi rahvaesindajad teaksid, mille eest nad hääletavad.
Mitmed saadikud ütlesid, et pole veel jõudnud asjaga tutvuda,
aga nad on võrdõiguslikkuse poolt.
Ja mitmel korral on räägitud, sealhulgas ka mitmed juristid,
et siin pole küsimus võrdõiguslikkuses
vaid täiesti väärastunud käsitluses võrdõiguslikkusest,
mille varjus "turustatakse" sooneutraalsust.
Ja ka seda, et vanemlikkus - emadus ja isadus -
tahetakse sootuks tühistada.
See, mille eest peaks hääletama, oleks see,
et kas soovitakse, et emadus ja isadus tühistatakse seadusandluses?
Sellel teemal oleks meil veel tunde jutuajamist.
Aga kell on juba nii palju, et tahan, et ütleksid vaatajatele,
mida Jumala Vaim su südamele paneb?
Esiteks oleks hea lühipalve: "Jumal, anna armu mulle patusele!"
Iga inimene peaks tulema Jumala ette ja saama aru,
et ta on teinud elus valesid asju,
aga Jeesus saab päästa ja Ta tahab meid puhastada.
Ja puhtus. Inimesed otsivad puhtust.
Ma soovin, et inimesed saaksid aru,
et Jumalal on hea tahe inimeste jaoks, Soome jaoks.
Aga me ei saa kõike inimmõistusega paika panna ja mõista.
Me peame leidma Jumala Sõnas Jumala tarkuse.
Jumal on targem, kui ükski inimene.
Jumal tahab oma Sõna kaudu tuua inimestele arusaama sellest,
mis on õige ja mis vale.
Seetõttu on mu palve, et inimesed loeksid aktiivselt Jumala Sõna.
Et see ükskõiksus ja ka unelemine lõppeksid.
Et inimesed saaksid aru, et on vaja tegutseda.
Palve ja paast usklike puhul üksi ei aita - on vaja ka tegutseda.
Asjadest on vaja julgelt rääkida.
Aitäh, Jukka!
Need viimasena öeldud asjad on väga tähtsad.
Et me ei hülgaks Jumala Sõna tõde ja et me tegutseksime selle järgi.
Ja et me ka palvetaksime ja teeksime seda tööd, kuniks saame.
Aitäh, et olid selles saates
ja Jumal õnnistagu sind nendes projektides,
aga ka väljaspool seda tööd!
Aitäh!
Kui soovid toetada Eesti TV7 tööd, võid helistada 900 1777 (hind 7)
Võid annetada ka pangaülekandega, leides meie andmed www.tv7.ee
Tõlge: Raul Jürimaa